ముంబై: ముంబై సమీపంలోని బీద్ జిల్లా రహదారిపై ఘోర ప్రమాదం చోటుచేసుకుంది. ఎదురెదురుగా వస్తున్న రెండు బైక్లు పరస్పరం ఢీకొని మంటల్లో చిక్కుకున్నాయి. ఓ బైకర్ తన వెంట మద్యం సీసాలు తీసుకొస్తుండడంతో ఢీకొన్న వెంటనే మంటలు అంటుకున్నాయి. దీంతో అతడు అక్కడికక్కడే సజీవ దహనమయ్యాడు. మరో బైకర్కి కూడా మంటలు అంటుకోవడంతో తీవ్ర గాయాలయ్యాయి. కనీసం కాపాడమని అర్థించే అవకాశం కూడా లేకుండా అతడు సృహకోల్పోయాడు. కాగా ప్రమాద సమయంలో అక్కడ గుమిగూడిన తోటి వాహనదారులు సహాయం చేసే బదులు సెల్ఫీలు, ఫోటోలు తీసుకుంటూ నిలబడడం గమనార్హం. సమాచారం అందుకున్న పోలీసులు మంటలార్పి హుటాహుటిన బాధితులను ఆస్పత్రికి తరలించారు. అప్పటికే ఓ వ్యక్తి ప్రాణాలు కోల్పోగా.. మరో బైకర్ 80 శాతం కాలిన గాయాలతో చికిత్స పొందుతున్నాడు.
mumbai: mumbai sameepamloni beed jilla rahadaaripai ghora pramaadam chotuchesukundi. eduredurugaa vastunna rendu baiklu parasparam dheekoni mantallo chikkukunnayi. oo baikar tana venta madyam seesaalu teesukostundadamto dheekonna ventane mantalu antukunnaayi. deentho atadu akkadikakkade sajeeva dahanamayyaadu. maro baikarki kuudaa mantalu antukovadamtho teevra gayalayyayayi. kaneesam kapadamani ardhinche avakaasam kuudaa lekunda atadu sruhakolpoyadu. kaga pramaada samayamlo akkada gumigudina thoti vaahanadaarulu sahayam chese badulu selphilu, photolu teesukuntu nilabadadam gamanarham. samacharam andukunna poliisulu mantalarpi hutaahutina baadhitulanu aaspatriki taralinchaaru. appatike oo vyakti praanaalu kolpoga.. maro baikar 80 saatam kaalina gaayaalato chikitsa pondutunnadu.